CELEX: 32005D0903
Language: fi
Date: 2005-12-13 00:00:00
Title: 2005/903/EY: Komission päätös, tehty  13 päivänä joulukuuta 2005 , jäsenvaltioille annettavasta luvasta myöntää tiettyjä vaarallisten aineiden tiekuljetuksia koskevia poikkeuksia direktiivin 94/55/EY mukaisesti tehdyn päätöksen 2005/263/EY muuttamisesta  (tiedoksiannettu numerolla K(2005) 3565)   (ETA:n kannalta merkityksellinen teksti)

15.12.2005   
            
            
               FI
            
            
               Euroopan unionin virallinen lehti
            
            
               L 328/62
            
         
      KOMISSION PÄÄTÖS,
   tehty 13 päivänä joulukuuta 2005,
   jäsenvaltioille annettavasta luvasta myöntää tiettyjä vaarallisten aineiden tiekuljetuksia koskevia poikkeuksia direktiivin 94/55/EY mukaisesti tehdyn päätöksen 2005/263/EY muuttamisesta
   (tiedoksiannettu numerolla K(2005) 3565)
   (Ainoastaan englannin-, liettuan- ja ruotsinkieliset tekstit ovat todistusvoimaiset)
   (ETA:n kannalta merkityksellinen teksti)
   (2005/903/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY (1) ja erityisesti sen 6 artiklan 9 kohdan,
   sekä katsoo seuraavaa:
   
               (1)
            
            
               Direktiivin 94/55/EY 6 artiklan 9 kohdan mukaisesti jäsenvaltioiden oli ilmoitettava poikkeuksistaan ennakolta komissiolle ensimmäisen kerran 31 päivään joulukuuta 2002 mennessä tai kahden vuoden kuluessa direktiivin liitteen muutettujen toisintojen viimeisestä soveltamispäivästä.
            
         
               (2)
            
            
               Direktiivin 94/55/EY liitteet A ja B on muutettu komission direktiivillä 2003/28/EY (2). Direktiivin 2003/28/EY mukaan jäsenvaltioiden oli saatettava kansallinen lainsäädäntö voimaan viimeistään 1 päivänä heinäkuuta 2003, koska direktiivin 94/55/EY 6 artiklan 9 kohdassa tarkoitettu viimeinen soveltamispäivä oli 30 päivä kesäkuuta 2003.
            
         
               (3)
            
            
               Eräät jäsenvaltiot ilmoittivat komissiolle ennen 31 päivää joulukuuta 2003 halustaan myöntää poikkeuksia direktiiviin 94/55/EY. Jäsenvaltioille annettavasta luvasta myöntää tiettyjä vaarallisten aineiden tiekuljetuksia koskevia poikkeuksia direktiivin 94/55/EY mukaisesti 4 päivänä maaliskuuta 2005 tehdyllä päätöksellä 2005/263/EY (3) komissio antoi kyseisille jäsenvaltioille luvan myöntää päätöksen liitteissä I ja II luetellut poikkeukset.
            
         
               (4)
            
            
               Ruotsi, Yhdistynyt kuningaskunta ja Liettua ilmoittivat komissiolle ennen 31 päivää joulukuuta 2004 halustaan myöntää uusia poikkeuksia ja muuttaa päätöksen 2005/263/EY liitteissä I ja II lueteltuja nykyisiä poikkeuksiaan. Komissio on tarkastanut, että ilmoitukset ovat direktiivin 94/55/EY 6 artiklan 9 kohdassa vahvistettujen vaatimusten mukaisia, ja hyväksynyt ne. Kyseisille jäsenvaltioille olisi siis annettava lupa myöntää kyseiset poikkeukset.
            
         
               (5)
            
            
               Tästä syystä päätöksen 2005/263/EY liitteet I ja II on muutettava.
            
         
               (6)
            
            
               Tässä päätöksessä säädetyt toimenpiteet ovat direktiivin 94/55/EY 9 artiklalla perustetun vaarallisten aineiden kuljetuksia käsittelevän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/263/EY seuraavasti:
   
               1)
            
            
               Muutetaan liite I tämän päätöksen liitteessä I luetelluilla poikkeuksilla.
            
         
               2)
            
            
               Muutetaan liite II tämän päätöksen liitteessä II luetelluilla poikkeuksilla.
            
         2 artikla
   Tämä päätös on osoitettu Liettuan tasavallalle, Ison-Britannian ja Pohjois-Irlannin yhdistyneelle kuningaskunnalle ja Ruotsin kuningaskunnalle.
   
      Tehty Brysselissä 13 päivänä joulukuuta 2005.
      
         
            Komission puolesta
         
         Jacques BARROT
         
         
            Varapuheenjohtaja
         
      
   
   
      (1)  EYVL L 319, 12.12.1994, s. 7. Direktiivi sellaisena kuin se on viimeksi muutettuna komission direktiivillä 2004/111/EY (EUVL L 365, 10.12.2004, s. 25).
   
      (2)  EUVL L 90, 8.4.2003, s. 45.
   
      (3)  EUVL L 85, 2.4.2005, s. 58.
   
      LIITE I
      Jäsenvaltioiden myöntämät tiettyjen vaarallisten aineiden pieniä määriä koskevat poikkeukset
      YHDISTYNYT KUNINGASKUNTA
      RO-SQ 15.1 (muutettu)
      
      Asia: Vähäistä vaaraa aiheuttavien radioaktiivisten esineiden, kuten kellojen, rannekellojen, savunilmaisimien ja kompassineulojen, kuljettaminen (E1)
      Viittaus direktiivin liitteeseen: Useimmat ADR-määräysten vaatimukset
      Direktiivin liitteen sisältö: Luokkaan 7 kuuluvien aineiden kuljettamista koskevat vaatimukset
      Viittaus kansalliseen lainsäädäntöön: The Radioactive Material (Road Transport) Regulations 2002 Regulation 5(4)(d). The Carriage of Dangerous Goods and Use of Transportable Pressure Equipment Regulations 2004: Regulation 3(10)
      Kansallisen lainsäädännön sisältö: Tiettyjen kaupallisten tuotteiden, jotka sisältävät vähäisiä määriä radioaktiivisia aineita, täydellinen vapauttaminen kansallisten säädösten vaatimuksista. (Valaiseva laite, joka on tarkoitettu kulkemaan henkilön mukana; yhdessä ajoneuvossa tai rautatievaunussa saa kuljettaa enintään 500 kotitalouskäyttöön tarkoitettua savunilmaisinta, joiden kunkin aktiivisuus on enintään 40 kBq; tai yhdessä ajoneuvossa tai rautatievaunussa saa kuljettaa enintään viittä valaisinta, jotka sisältävät kaasumaista tritiumia ja joiden kunkin aktiivisuus on enintään 10 GBq).
      Huomautuksia: Tämä poikkeus on lyhytaikainen toimenpide, jota ei enää tarvita sen jälkeen kun IAEA:n määräysten vastaavat muutokset sisällytetään ADR-määräyksiin.
      RO-SQ 15.2 (muutettu)
      
      Asia: Poikkeus vaatimukseen, jonka mukaan 1.1.3.6 kohdassa määriteltyjen vaarallisten aineiden (muiden kuin luokan 7 aineiden) tiettyjen määrien mukana on oltava rahtikirja (E2)
      Viittaus direktiivin liitteeseen: 1.1.3.6.2 ja 1.1.3.6.3
      Direktiivin liitteen sisältö: Poikkeukset tietyistä vaatimuksista, kun kuljetetaan tiettyjä määriä kuljetusyksikköä kohden
      Viittaus kansalliseen lainsäädäntöön: The Carriage of Dangerous Goods and Use of Transportable Pressure Equipment Regulations 2004: Regulation 3(7)(a)
      Kansallisen lainsäädännön sisältö: Vähäisiä määriä kuljetettaessa ei tarvita rahtikirjaa, paitsi jos nämä määrät ovat osa suurempaa kuormaa.
      Huomautuksia: Tämä poikkeus sopii kotimaanliikenteeseen, sillä rahtikirja ei aina sovellu kuljetuksiin, joihin liittyy paikallista jakelua.
      RO-SQ 15.3 (muutettu)
      
      Asia: Kuumailmapalloissa käytettävien kevyiden metallisäiliöiden kuljettaminen täyttöpaikan ja lähtö- tai laskeutumispaikan välillä (E3)
      Viittaus direktiivin liitteeseen: 6.2
      Direktiivin liitteen sisältö: Kaasuastioiden rakennetta ja testausta koskevat vaatimukset
      Viittaus kansalliseen lainsäädäntöön: The Carriage of Dangerous Goods and Use of Transportable Pressure Equipment Regulations 2004: Regulation 5(15)
      Kansallisen lainsäädännön sisältö: Säädöksessä sallitaan säiliöiden, jotka eivät ole ADR-määräysten mukaisia, käyttö YK-numeroihin 1011, 1965 ja 1978 kuuluvien tavaroiden kuljettamiseen sillä edellytyksellä, että noudatetaan tiukkoja ilmailumääräyksiä.
      Huomautuksia: Kuumailmapalloissa käytettävät kaasusäiliöt on suunniteltu mahdollisimman kevyiksi, joten ne eivät voi täyttää kaasusäiliöille asetettuja tavanomaisia vaatimuksia. Keskimääräisen kuumailmapallosäiliön vesitilavuus on 70 litraa, eikä suurimpienkaan säiliöiden tilavuus ylitä 90:tä litraa. Ajoneuvossa kuljetetaan yhdellä kertaa enintään viittä säiliötä.
      RO-SQ 15.4 (muutettu)
      
      Asia: Poikkeus vaatimukseen, jonka mukaan matala-aktiivisia radioaktiivisia aineita kuljettavissa ajoneuvoissa on oltava sammuttimet (E4)
      Viittaus direktiivin liitteeseen: 8.1.4
      Direktiivin liitteen sisältö: Vaatimus, jonka mukaan ajoneuvoissa on oltava sammuttimet
      Viittaus kansalliseen lainsäädäntöön: The Radioactive Material (Road Transport) Regulations 2002 Regulation 5(4)(d)
      Kansallisen lainsäädännön sisältö: Poistetaan sammuttimia koskeva vaatimus ajoneuvoilta, joissa kuljetetaan ainoastaan poikkeuksen piiriin kuuluvia kolleja (YK-numerot 2908, 2909, 2910 ja 2911).
      Vaatimusta lievennetään tapauksissa, joissa kuljetetaan ainoastaan pieni määrä kolleja.
      Huomautuksia: Sammuttimien kuljettaminen on käytännössä merkityksetöntä kuljetettaessa YK-numeroihin 2908, 2909, 2910 tai 2911 kuuluvia tavaroita, sillä niitä kuljetetaan usein pienissä ajoneuvoissa.
      RO-SQ 15.5 (muutettu)
      
      Asia: Tavaroiden (lukuun ottamatta luokkien 1, 4.2, 6.2 ja 7 aineita) jakelu sisäpakkauksissa jakelukeskuksesta vähittäismyyjälle tai käyttäjälle tai vähittäismyyjältä loppukäyttäjälle (N1)
      Viittaus direktiivin liitteeseen: 6.1
      Direktiivin liitteen sisältö: Pakkausten rakennetta ja testausta koskevat vaatimukset
      Viittaus kansalliseen lainsäädäntöön: The Carriage of Dangerous Goods and Use of Transportable Pressure Equipment Regulations 2004: Regulation 7(4) and Regulation 36 Authorisation Number 13.
      Kansallisen lainsäädännön sisältö: Pakkauksissa ei tarvitse olla RID/ADR- tai UN-merkintää tai muita merkintöjä, jos ne sisältävät vähäisiä määriä tavaroita luettelon 3 mukaisesti.
      Huomautuksia: ADR-määräysten vaatimukset eivät sovellu kuljetusten loppuvaiheisiin, jotka suuntautuvat jakelukeskuksesta vähittäismyyjälle tai käyttäjälle tai vähittäismyyjältä loppukäyttäjälle. Poikkeuksen tarkoituksena on sallia se, että vähittäismyyntiin tarkoitettujen tavaroiden sisäpakkauksia voidaan kuljettaa ilman ulkopakkauksia paikallisten jakelukuljetusten viimeisessä vaiheessa.
      RO-SQ 15.6 (muutettu)
      
      Asia: Sellaisten nimellisesti tyhjien kiinteiden säiliöiden siirtäminen, joita ei ole tarkoitettu kuljetusvälineiksi (N2)
      Viittaus direktiivin liitteeseen: Osat 5 ja 7–9
      Direktiivin liitteen sisältö: Lähettämistä, kuljetusta, käyttöä ja ajoneuvoja koskevat vaatimukset
      Viittaus kansalliseen lainsäädäntöön: The Carriage of Dangerous Goods and Use of Transportable Pressure Equipment Regulations 2004: Regulation 5(14)
      Kansallisen lainsäädännön sisältö: Määräyksiä ei sovelleta nimellisesti tyhjien varastosäiliöiden kuljetukseen.
      Huomautuksia: Tällaisten kiinteiden säiliöiden siirtäminen ei ole vaarallisten aineiden kuljettamista tavanomaisessa mielessä, eikä ADR-määräyksiä voida käytännössä soveltaa. Koska säiliöt ovat ”nimellisesti tyhjiä”, ne sisältävät tosiasiallisesti erittäin pieniä määriä vaarallisia aineita.
      LIETTUA
      RO-SQ 20.1 (uusi)
      
      Asia: Poikkeuksen RO-SQ 15.8 hyväksyminen
      Viittaus kansalliseen lainsäädäntöön: Lietuvos Respublikos Vyriausybės 2000 m. kovo 23 d. nutarimas Nr. 337 ”Dėl pavojingų krovinių vežimo kelių transportu Lietuvos Respublikoje” (Liettuan hallituksen 23. maaliskuuta 2000 tekemä päätös N:o 337 vaarallisten aineiden tiekuljetuksista Liettuan tasavallassa)
   
   
      LIITE II
      Jäsenvaltioiden myöntämät poikkeukset niiden alueelle rajattuihin paikallisiin kuljetuksiin
      RUOTSI
      RO-LT 14.12 (uusi)
      
      Asia: Ilotulitusvälineiden (UN 0335) kuljettaminen
      Viittaus direktiivin liitteeseen: Liite B, 7.2.4 kohta, V2 (1)
      Direktiivin liitteen sisältö: EX/II- ja EX/III-ajoneuvojen käyttöä koskevat määräykset
      Viittaus kansalliseen lainsäädäntöön: Tillägg S – Särskilda regler för inrikes transport av farligt gods på väg. Utgivet i enlighet med lagen om transport av farligt gods på väg.
      Kansallisen lainsäädännön sisältö: Kohdassa 7.2.4 olevan erityismääräyksen V2 kohtaa 1 sovelletaan ilotulitusvälineiden (UN 0335) kuljettamiseen ainoastaan, jos ilotulitusvälineiden sisältämän räjähdysaineen nettomäärä on yli 3 000 kg (4 000 kg perävaunun kanssa), sillä edellytyksellä, että ilotulitusvälineet on luokiteltu YK-numeroon UN 0335 vaarallisten aineiden kuljetuksia koskevien YK:n suositusten 14. uudistetun laitoksen kohdassa 2.1.3.5.5 olevassa ilotulitusvälineiden perusluokitustaulukossa.
      Luokitus edellyttää toimivaltaisen viranomaisen hyväksyntää. Luokitustodistus on kuljetettava kuljetusyksikön mukana.
      Huomautuksia: Ilotulitusvälineitä kuljetetaan vain kahtena lyhyenä aikana vuodesta: vuodenvaihteessa ja huhti-toukokuun vaihteessa. Kuljetus tavarantoimittajilta terminaaleihin voidaan suorittaa nykyisillä EX-hyväksytyillä ajoneuvoilla ilman suurempia ongelmia. EX-hyväksyttyjen ajoneuvojen puute haittaa kuitenkin ilotulitusvälineiden jakelua terminaaleista jälleenmyyjille ja ylijäämän toimittamista takaisin terminaaleihin. Liikenteenharjoittajat eivät halua investoida hyväksyttyihin ajoneuvoihin, koska ne eivät voi kattaa kustannuksiaan. Tämä vaarantaa koko ilotulitusvälineiden toimittajien olemassaolon, koska ne eivät voi saada tuotteitaan markkinoille.
      Tätä poikkeusta sovellettaessa ilotulitusvälineiden on oltava luokiteltuja YK:n suosituksissa annetun perusluettelon mukaisesti, jotta käytetty luokitus olisi mahdollisimman hyvin ajan tasalla.
      ADR 2005 -määräysten kohdassa 3.3.1 olevaan erityismääräykseen 651 sisältyy samantyyppinen poikkeus YK-numeroon UN 0336 luokitelluille ilotulitusvälineille.
      LIETTUA
      RO-LT 20.1 (uusi)
      
      Asia: Poikkeuksen RO-LT 4.1 hyväksyminen
      Viittaus kansalliseen lainsäädäntöön: Lietuvos Respublikos Vyriausybės 2000 m. kovo 23 d. nutarimas Nr. 337 ”Dėl pavojingų krovinių vežimo kelių transportu Lietuvos Respublikoje” (Liettuan hallituksen 23. maaliskuuta 2000 tekemä päätös N:o 337 vaarallisten aineiden tiekuljetuksista Liettuan tasavallassa)
      RO-LT 20.2 (uusi)
      
      Asia: Poikkeuksen RO-LT 4.2 hyväksyminen
      Viittaus kansalliseen lainsäädäntöön: Lietuvos Respublikos Vyriausybės 2000 m. kovo 23 d. nutarimas Nr. 337 ”Dėl pavojingų krovinių vežimo kelių transportu Lietuvos Respublikoje” (Liettuan hallituksen 23. maaliskuuta 2000 tekemä päätös N:o 337 vaarallisten aineiden tiekuljetuksista Liettuan tasavallassa)